SUR L'HISTOIRE DU Xille SIÈCLE. 55 
ne obligier ne les poent, ne faire fait ne meffait dont il soient tenu, et, s'il se rendirent 
au roy par leur malice ou de leur volenté, ce ne touke riens à chiaus de dehors, et 
pour ce n’a riens li roys conquis sour chiaus qui ne se sont rendu ou trait à le partie 
le roy, ne à monsegneur cui li ville est et li pays, sans qui s’en il ont fait accort au roy, 
et qui n’estoient mie en lieu le comte, ne pooir n’avoient de riens faire ou nom dou 
conte qui en sen préjudice deuist estre, à cui il despleut ce que cil de Bruges en fisent, 
si tost comme il le seut, et desplaira à tousjours. Et cil de le chastèlerie et dou pays de 
Bruges sont uns autres cors, tous desevrés de chiaus de Bruges, et ont eschievins à par 
eaus, et eschevinage et loy et coustumes autres que cil dedens. Et tout ensi est-il de 
Courtray et de Lille et des autres villes et des chastèleries dehors. Et ces coses sont 
notores, et vous les savés, qui estes dou pays, par quoi cil des chastèleries et dou pays 
dehors ne doivent porter, ne sivir le fait de chiaus dedans les villes, et nient plus que cil 
dedans le fait de chiaus dehors, car, ensi eom dit est, il sont tout d’autres conditions et 
d’autres loys li un as autres, et ont autres jugeurs et autres administreurs. Item, dou fait 
_de Rosnay, il oevrent encontre le truwe, car mesires en fu saisis au commencement de 
le truwe, et encore puis que débat i a entre les deux eswardeurs de le truwe, mesires a 
offiert et vauroit que la cose fust tenue en main commune le débat durant, ne sour le 
segneur de Nielle il ne s’est riens mis, ne ne vauroit mettre. Dou renouvèlement des 
sentences le évesque de Tournay, il s'en deveroit bien soufrir le question pendant : car, 
tout soit-il ensi que li papes en ait donné juges, si conyenra-il en le poursuite dou plait 
touchier et esmovoir le question principal qui est entre le roy et monsegneur, et c’est 
encontre l’entention le pape, qui veut que pour ceste cause nuls tans ne coure des 
appiaus. Et de ce, s’il plaisoit au pape, seroit boin avoir se bulle et exécuteur, et nom- 
méement de ce que il constraint les appielans et les aherdans à renunchier as appiaus : 
laquel cose est moult encontre le révérence et l’obéissance qu’il doit et a jurée à l’église 
de Rome, et chis évesques a fait moult de outrages et fait tous les jours , et tout ce fait- 
il sour le fiance dou roy, et dou grant avoir qu'il a tolu et reubé en la terre de Flan- 
dres par se évesquié !, et moult vauriens que on le peust troubler au pape, et que li papes 
li donnast à soufrir, car il l’a bien désiervi ?. Item d’endroit les deus cincquièmes que 
li roys veut avoir et les aires qu'il en fait, li ententions le pape est que li roys ne les ait 
mie, ains soient paiet au Temple. Se li papes voloit de ce donner lettres, par quoi nos gens 
ne fuissent mie destraint par le roy, ne par ses gens, qui sont leur anemi et li no, et 
mander à no chier seigneur et père que vous et nous aidissiens ces exécuteurs à ce faire 
lever par no pooir séculer, il feroit bien, et nous en feriens apparliement le volenté dou 
pape. D'endroit le délivrance dou seigneur de Blanmont et des autres que on tient encontre 
le convenence de le truwe, pour le roy d'Escoce, c’est une escusance qui n’est mie vraie, 
car dou roy d'Escoce ne fu onques parlei, et si grosse cose et si notable comme dou roy 
d'Escoce ne doit mie estre entendue en généraus paroles de le délivrance ou de le recré- 
1 C'est-à-dire : dans son évêché. 4 
2? L'évêque de Tournay était Jean de Vassoigne, chancelier du roi de France. 
